П Р О Т О К О Л   №  3
от заседание на комисия “Бюджет и финанси”,
проведено на 23 януари 2017 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Каролина Неделчева
Камен Иванов
Румен Боев
Румен Георгиев

ОТСЪСТВА: Елка Атанасова

От администрацията на ВСС присъстваха: Маргарита Радкова – директор на дирекция „Бюджет и финанси”, Ирина Иванова – началник отдел „БФ“, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Утвърждаване бюджета на съдебната власт за 2017 г. и бюджетите на органите на съдебната власт за 2017 г.
Включена в обявения дневен ред за заседанието на Пленума на ВСС на 26.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
На основание чл. 2, ал. 7 от Закона за държавния бюджет на Република България за 2017 г.
1. УТВЪРЖДАВА бюджета на съдебната власт за 2017 г. по приходите на сума …., в т.ч. приходи от съдебни такси – …., по разходите на сума …. и бюджетни взаимоотношения (трансфери) на сума ….
2. УТВЪРЖДАВА бюджетите на органите на съдебната власт за 2017 г., съгласно приложения № 1, 4 и 5, които са неразделна част от решението.
Утвърдените бюджети на органите на съдебната власт да се представят в Министерския съвет, Сметната палата и Министерство на финансите при спазване на определения срок в чл. 2, ал. 7 от ЗДБРБ за 2017 г.

2. ОТНОСНО: Указания за изпълнението на бюджета на съдебната власт за 2017 г.
Включена в обявения дневен ред за заседанието на Пленума на ВСС на 26.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2017 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

3. ОТНОСНО: Корекция на бюджетите на органите на съдебната власт за 2017 г. във връзка с неусвоени целево отпуснати средства през 2016 г.
Включена в обявения дневен ред за заседанието на Пленума на ВСС на 26.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета на Прокуратура на Република България за 2017 г. по § 52-00 „Придобиване на ДМА“ с …. с цел осигуряване на средства за обзавеждане, доставка на офис и друга техника, компютърно и телекомуникационно оборудване на сградата на бул. „Гем. М. Д. Скобелев“ № 23.
Средствата са за сметка на наличностите по сметки от предходни години по бюджета на съдебната власт.
2. ДАВА СЪГЛАСИЕ за увеличение по бюджета на Прокуратура на Република България за 2017 г. по § 10-00 „Издръжка“ с …. с цел осигуряване на средства за финансиране на частта на Районна прокуратура гр. Средец от ремонта на покрив на сградата, в която се помещава.
Средствата са за сметка на наличностите по сметки от предходни години по бюджета на съдебната власт.
3. ДАВА СЪГЛАСИЕ за увеличение по бюджета на Софийски районен съд за 2017 г. по § 52-00 „Придобиване на ДМА“ с …. с цел осигуряване на средства за обзавеждане, доставка на офис и друга техника, компютърно и телекомуникационно оборудване на сградата на бул. „Гем. М. Д. Скобелев“ № 23.
 Средствата са за сметка на наличностите по сметки от предходни години по бюджета на съдебната власт.
4. ДАВА СЪГЛАСИЕ за увеличение по бюджета на Районен съд гр. Сандански за 2017 г. по § 51-00 „Основен ремонт на ДМА“ с …. с цел осигуряване на средства за изграждане на пожароизвестителна система в сградата на съда.
Средствата са за сметка на наличностите по сметки от предходни години по бюджета на съдебната власт.
5. ДАВА СЪГЛАСИЕ за увеличение по бюджета на Районен съд гр. Котел за 2017 г. по § 10-00 „Издръжка“ с …. с цел осигуряване на средства за извършване на хидроизолация на тераса.
Средствата са за сметка на наличностите по сметки от предходни години по бюджета на съдебната власт.
6. ДАВА СЪГЛАСИЕ за увеличение по бюджета на Районен съд гр. Девин за 2017 г. по § 51-00 „Основен ремонт на ДМА“ с …. с цел осигуряване на средства за довършване на строително-ремонтни работи на външната фасада и покрив на съдебната палата изграждане на пожароизвестителна система в сградата на съда.
Средствата са за сметка на наличностите по сметки от предходни години по бюджета на съдебната власт.
7. ДАВА СЪГЛАСИЕ за увеличение по бюджета на Районен съд гр. Средец за 2017 г. по § 10-00 „Издръжка“ с …. с цел осигуряване на средства за финансиране на частта на Районен съд гр. Средец от ремонта на покрив на сградата, в която се помещава.
Средствата са за сметка на наличностите по сметки от предходни години по бюджета на съдебната власт.
8. ДАВА СЪГЛАСИЕ за увеличение по бюджета на Висш съдебен съвет за 2017 г. по § 51-00 „Основен ремонт на ДМА“ с ….
Средствата са за сметка на наличностите по сметки от предходни години по бюджета на съдебната власт.
9. ДАВА СЪГЛАСИЕ за увеличение по бюджета на Висш съдебен съвет за 2017 г. по § 10-00 „Издръжка“ с …. с цел финансово обезпечаване на Общите събрания за прекия избор на членове на ВСС от съдиите, прокурорите и следователите, както и за покриване на разходи за наем на сгради, в които са настанени органи на съдебната власт.
Средствата са за сметка на наличностите по сметки от предходни години по бюджета на съдебната власт.
10. Решенията по точки от 1 до 9 да бъдат изпратени на комисия „Управление на собствеността“.

Разни.

4. ОТНОСНО: Подписване на договори за издаване на удостоверения за електронен подпис.
Включена в обявения дневен ред за заседанието на Пленума на ВСС на 26.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.1. ВЪЗЛАГА на представляващия Висшия съдебен съвет да подписва с „….“ АД договори за издаване на удостоверения за електронен подпис за нуждите на членове на ВСС с право да ги изменя и/или подновява и/или прекратява.
1.2. ВЪЗЛАГА на главния секретар на Висшия съдебен съвет да подписва с „….“ АД договори за издаване на удостоверения за електронен подпис за нуждите на съдебните служители от администрацията на ВСС с право да ги изменя и/или подновява и/или прекратява.
1.3. ОДОБРЯВА подновяването на вече издадените със сключване на договор удостоверения за електронен подпис при условията на т. 1.5. 
1.4. Договорите по т. 1.1. и т. 1.2. се сключват за срок от 1 (една) година с възможност за подновяване валидността на издадените въз основа на тези договори удостоверения.
1.5. Договорите за издаване и последващите подновявания на издадените удостоверения за електронен подпис съгласно т. 1.1., т. 1.2., т. 1.3. и т. 1.4. се сключват за не повече от 5 (пет) години общо или до достигане на обща стойност, ненадвишаваща законовия праг, предвиден за директно възлагане съгласно чл. 20, ал. 4 от ЗОП, което от двете събития настъпи първо.

5. ОТНОСНО: Решение № 4516/29.09.2016 г. на Административен съд София-град, потвърдено с решение на Върховния административен съд № 40/04.01.2017 г. относно предоставяне на достъп до обществена информация.

Комисия „Бюджет и финанси”
Р Е Ш И :

Налице е влязло в сила съдебно решение, което следва да бъде изпълнено.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ